दिल्ली के इमरान अंसारी को ‘कोलाबा कान्स्पिरेसी’ खूब पसंद आया, जीतसिंह हमेशा की तरह इस बार भी शानदार लगा । उपन्यास में उन्होने कई भावुक प्रसंग पाये जिन्होंने ने उनका मन मोह लिया । उपन्यास की मुंबइया, टपोरी भाषा उन्हे विशेष रूप से पसंद आई जो उपन्यास पढ़ चुकने के कई दिन बाद तक उनकी जुबान पर चढ़ी रही । अलबत्ता उन्हें शिकायत है कि उपन्यास की मर्डर मिस्ट्री वो संस्पेंस न पैदा कर पायी जो मेरी अन्य मर्डर मिस्ट्रीज में होता है । एक बाउंसर का सिर्फ कर्ज की वसूली के लिए कत्ल करना उनके गले न उतरा ।